**Den almene styringsdialog i Vordingborg Kommune 2021**

Vordingborg Kommunes administration har afholdt dialogmøder med de almene boligselskaber. Møderne ligger som regel i efteråret. To møder kunne ikke nå at blive afholdt inden udgangen af 2021 pga. kommunalvalget og blev derfor udskudt til januar 2022.

**Afholdte møder:**

* **Vordingborg Boligselskab Dialogmøde d. 5. okt. 2021**
* **Lejerbo Dialogmøde d. 7. dec. 2021**
* **Boligselskabet Sjælland Dialogmøde d. 9. dec. 2021**
* **Boligselskabet Sydsjælland (tidligere Domea) Dialogmøde d. 11. jan. 2022**
* **Arbejdernes Boligselskab Dialogmøde d. 20. jan. 2022**

Der er udarbejdet særskilte referater fra de enkelte dialogmøder, og disse er godkendt af boligselskaberne.

**I det følgende beskrives i overordnede træk de emner og fokuspunkter, der blev drøftet på dialogmøderne.**

**Effektiviseringer**

Boligselskaberne har fortsat fokus på effektiviseringer og besparelser, og der vil fremover komme øget fokus på langtidsbudgetter og vedligeholdelsesplaner.

Der tages fortsat i vidt omfang digitale løsninger i brug, så opgaver løses så hurtigt og nemt som muligt. Opgaver er i udbud, og der er opnået store besparelser på løsningen og udførelsen af flere opgaver hos boligselskaberne.

**Renoveringer og nye projekter**

Boligselskaberne fortalte om aktuelle sager fx renoveringsarbejder i forskellige afdelinger og om overvejelser om nye byggeprojekter.

**Fokuspunkter**

Boligselskaberne orienterede desuden om flere forskellige punkter, som fortsat vil have særlig opmærksomhed i det kommende år. Herunder er nævnt nogle eksempler.

* Digitalisering og effektiviseringer
* Granskning af vedligeholdelsesplaner
* Renoveringer/fremtidssikringer/nybyggeri
* Bæredygtighed, grøn omstilling, ny affaldssortering
* De 17 verdensmål

**Politisk Fællesmøde**

Ledelsessekretariatet orienterede om, at det næste store politiske fællesmøde bliver afholdt den 10. maj 2022 med deltagelse af Kommunalbestyrelsen.

Synne Felter

Jurist

Ledelsessekretariatet